open-index/open-wikipedia-markdown huggingface dataset:
კახაბერ კაჭარავა

**კახაბერ „კახა“ კაჭარავა** (დ. 19 სექტემბერი, 1966, სენაკი, საქართველოს სსრ) — ქართველი და საბჭოთა ფეხბურთელი და მწვრთნელი. თამაშობდა თავდამსხმელისა და ნახევარმცველის პოზიციაზე. სხვადასხვა დროს იცავდა საქართველოს, კვიპროსის, თურქეთის, გერმანიის საფეხბურთო კლუბებისა და საქართველოს ეროვნული ნაკრების ღირსებას. 1989–1992 წლებში თბილისის „დინამოს“ შემადგენლობაში ჩატარებულ 96 შეხვედრაში 54 გოლი გაიტანა.

2002–2003 წლებში მწვრთნელად მუშაობდა თბილისის „დინამოს“ აკადემიაში. 2003–2004 წლებში წვრთნიდა თბილისის „ლოკომოტივს“, ხოლო 2006 წელს სამუშაოდ გადავიდა თბილისის „დინამოში“, სადაც მთავარი მწვრთნელის პოსტი 2009 წლის მარტში დაიკავა, პოსტიდან რაინერ ცობელის გათავისუფლების შემდეგ. 2010 წლის ნოემბერში კაჭარავამ პოსტი საკუთარი სურვილით დატოვა. მაგრამ მალევე, დინამოს ახალმა პრეზიდენტმა რომან ფიფიამ გუნდში დააბრუნა. საბოლოოდ, 2011 წლის ივნისში, კაჭარავა ალექს გარსიამ შეცვალა. მას შემდეგ მოღვაწეობდა „ზესტაფონსა“ და საქართველოს 19 წლამდე ფეხბურთელთა ნაკრებში, 2013 წლიდან 2017 წლამდე კი ცხინვალის „სპარტაკის“ მწვრთნელი იყო. 

2017 წლის თებერვლიდან 2018 წლის ნოემბრამდე კვლავ თბილისის „დინამოს“ ედგა სათავეში. 

## მიღწევები 
### საკლუბო
;  დინამო თბილისი
; უმაღლესი ლიგა 
*  ჩემპიონი: 1990, 1991, 1991–1992 
### სამწვრთნელო
;  დინამო თბილისი
; უმაღლესი ლიგა 
*  ვიცე-ჩემპიონი: 2008–2009, 2009–2010, 2010–2011, 2017
; საქართველოს თასი
* თასის მფლობელი: 2008–2009
* ფინალისტი: 2009–2010
; საქართველოს სუპერთასი
* ფინალისტი: 2009
;  ზესტაფონი
; საქართველოს სუპერთასი
* თასის მფლობელი: 2012

## ლიტერატურა 
* 

## რესურსები ინტერნეტში 
* თბილისის „დინამოს“ ოფიციალური საიტი
* National Football Teams · Soccerway · Transfermarkt (Player) ·  Transfermarkt (Manager)

## სქოლიო 

კატეგორია:დაბადებული 1966
კატეგორია:დაბადებული 19 სექტემბერი
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ტრაბზონსფორის ფეხბურთელები
კატეგორია:ჰომბურგის ფეხბურთელები
კატეგორია:სამტრედიის ფეხბურთელები
კატეგორია:ქუთაისის ტორპედოს ფეხბურთელები
კატეგორია:თბილისის დინამოს ფეხბურთელები
კატეგორია:ქართველი ფეხბურთის მწვრთნელები
კატეგორია:თბილისის დინამოს მწვრთნელები
კატეგორია:ზესტაფონის მწვრთნელები
კატეგორია:ცხინვალის მწვრთნელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
წაჩხურა

**წაჩხურა**, **ჩაჩხური** — მდინარე დასავლეთ საქართველოში, სამეგრელო-ზემო სვანეთის მხარის მარტვილის მუნიციპალიტეტში. მისი სიგრძე 12 კილომეტრია. სოფელ დიდი ჭყონის მახლობლად ერთვის მდინარე ტეხურს მარცხენა მხრიდან. საშუალო წლიური ხარჯი შესართავთან 9,0 მ³/წმ.

კატეგორია:სამეგრელო-ზემო სვანეთის მხარის მდინარეები
ურთა (თურქეთი)

**ურთა** — სოფელი ისტორიულ სამხრეთ-დასავლეთ საქართველოში, ჩრდილის პროვინციაში, ჩრდილის ტბის დასავლეთით, ნაპირთან ახლოს (ახლანდელი თურქეთის ტერიტორია). მოხსენიებულია „გურჯისტანის ვილაიეთის დიდ დავთარში“ (XVI ს.). სოფელში დგას მეჩეთად გადაკეთებული X საუკუნის ეკლესია, რომელიც 1902 წელს მოინახულა და აღწერა ექვთიმე თაყაიშვილმა.

## ლიტერატურა 
*ჯიქია ს., გურჯისტანის ვილაიეთის დიდი დავთარი, წგნ. 3, თბილისი, 1958 წ.''

კატეგორია:საქართველოს ისტორიული სოფლები თურქეთის ტერიტორიაზე
მსოფლიოს ჩემპიონატი ბალახის ჰოკეიში ვაჟთა შორის

1969 პაკისტანის და ინდოეთის ბალახის ჰოკეის ფედერაციებს დაებადათ იდეა შეეთვაზებინათ საერთაშორისო ფედერაციისათვის ოლიმპიური თამაშების შუაში ჩაეტარებინათ მსოფლიოს ჩემპიონატი ბალახის ჰოკეიში. 1969 წლის ოქტომბერში ბალახის ჰოკეის ‎ საერთაშორისო ფედერაციამ მიიღო ეს წინადადება. მაშინ იდეას ხორცი პაკისტანის ჰოკეის ფედედერაციის პრეზიდენტმა, ავიაციის მარშალმა, ნურ ხანმა შეასხა. მან დააამზადებინა 61 სმ-ის სიმაღლის ოქროთი და ვერცხლით გაწყობილი თასი და 1971 წლის 27მარტს გადასცა იგი საერთაშორისო ფედერაციის ხელმძღვანელებს.

თავდაპირველად გადაწყვეტილი იყო პირველი ჩემპიონატის პაკისტანში ჩატარება, მაგრამ მაშინ ინდოეთის ნახევარკუნძულზე ომი ატყდა და პაკისტანელები ინდოელ ჰოკეისტებს ფიზიკური ანგარიშსწორებით დაემუქრნენ და ჩემპიონატმაც მისაართი შეიცვალა - იგი ბარსელონაში გადაიტანეს. 

თავდაპირველად ჩემპიონატები ტარდებოდა ორწლიანი ციკლი, მაგრამ 1982 წლის შემდეგ კი იგი ოთხ წლიანმა ციკლმა შეცვალა.

## ჩემპიონები და პრიზიორები, ვაჟები 
! style="background: #ddffdd;"|#
! s! style="background: #ddffdd;"|წელი 
! s! style="background: #ddffdd;"|ჩატარების 
ადგილი
! s! style="background: #ddffdd;"|მონაწილეთა  
რაოდენობა
! s! style="background: #ddffdd;"|პირველი 
ადგილი
! s! style="background: #ddffdd;"|მეორე 
ადგილი
! s! style="background: #ddffdd;"|ფინალური  მატჩის 
შედეგი 
! s! style="background: #ddffdd;"|მესამე 
ადგილი
|----
|I
|1971
|ბარსელონა 
|10
|
|
|1 - 0
|
|----
|II
|1973
|ამსტერდამი 
|12
|
|
|2 - 2 (4-2 პენ)
|
|---
|III
|1975
|კუალა-ლიმპური 
|12
|
|
|2 - 1
|
|----
|IV
|1978
|ბუენოს-აირესი 
|14
|
|
|3 - 2
|
|---
|V
|1982
|ბომბეი 
|12
|
|
|3 - 1
|
|----
|VI
|1986
|ლონდონი 
|12
|
|
|2 - 1
|
|---
|VII
|1990
|ლაჰორი 
|12
|
|
|3 - 1
|
|----
|VIII
|1994
|სიდნეი 
|12
|
|
|1 - 1 (6-5 პენ)
|
|---
|IX
|1998
|უტრეხტი 
|12
|
|
|3 - 2 დ.დ
|
|----
|X
|2002
|კუალა-ლიმპური 
|16
|
|
|2 - 1
|
|---
|XI
|2006
|მიონჰენგლადბახი 
|12
|
|
|4 - 3
|
|----
|XII
|2010
|ნიუ დელი 
|12
|
|
|2 - 1
|
|---
|}

## ლიტერატურა 
* სპორტის ენციკლოპედია. თბილისი. 2006
* Хоккей с мячом. Хоккей на траве. Справочник. Москва. изд. „ФиС“ 1979

## რესურსები ინტერნეტში 
* Official website 
* Sports123 
* შედეგების არქივი

კატეგორია:ბალახის ჰოკეი
კატეგორია:საერთაშორისო ტურნირები ბალახის ჰოკეიში
ურთა (ოჩამჩირის მუნიციპალიტეტი)

**ურთა** — სოფელი საქართველოში, ოჩამჩირის მუნიციპალიტეტში, აფხაზეთის ქედის ბორცვიან მთისწინეთზე. ზღვის დონიდან 240 მ. ოჩამჩირიდან 25 კმ.

კატეგორია:ოჩამჩირის მუნიციპალიტეტის სოფლები
საჩაჩხალია

**საჩაჩხალია **  –   სოფელი საქართველოში,  ოჩამჩირის მუნიციპალიტეტში,აფხაზეთის  ქედის ბორცვიან მთისწინეთზე. ზღვის დონიდან 280 მ. ოჩამჩირიდან 29კმ

კატეგორია:ოჩამჩირის მუნიციპალიტეტის სოფლები
ასკეტიკურ-მისტიკური მწერლობა

**ასკეტიკურ-მისტიკური მწერლობა** – სასულიერო მწერლობის დარგი, რომლის საგანია რელიგიური ცხოვრების შინაგანი მხარე, უშუალო მიმართება ღმერთთან (მისტიკა) და ქრისტიანთა ცხოვრების ეული ყოფა (ასთეტიკა). მისი წარმოშობა დაკავშირებულია სამონასტრო ცხოვრებასთან. VII საუკუნემ შემოგვინახა ერთი ორიგინალური ძეგლი – მარტვილი საბაწმინდელის *"სინანულისათვის და სიმდაბლისა"*.

## ლიტერატურა 
* კ.კეკელიძე, ქართული ლიტერატურის ისტორია, I, 1960, გვ. 544–550

კატეგორია:რიტორიკა
კატეგორია:ქრისტიანული ლიტერატურა
მსოფლიოს ჩემპიონატი ბალახის ჰოკეიში ქალთა შორის

1974 წლიდან ბალახის ჰოკეის საერთაშორისო ფედერაცია‎მ დაიწყო მსოფლიოს ჩემპიონატის ჩატარება ბალახის ჰოკეიში ქალთა გუნდებს შორის. თავდაპირველად ჩემპიონატები ტარდებოდა ორ-სამ წლიანი ციკლი, მაგრამ 1990 წლის შემდეგ კი იგი ოთხ წლიანმა ციკლმა შეცვალა.

## ჩემპიონები და პრიზიორები, ქალები 
! style="background: #ddffdd;"|#
! s! style="background: #ddffdd;"|წელი
! s! style="background: #ddffdd;"|ჩატარების ადგილი
! s! style="background: #ddffdd;"|მონაწილეთა რაოდენობა
! s! style="background: #ddffdd;"|პირველი ადგილი
! s! style="background: #ddffdd;"|მეორე ადგილი
! s! style="background: #ddffdd;"|ფინალური მატჩის შედეგი
! s! style="background: #ddffdd;"|მესამე ადგილი
|----
|I
|1974
|მადელიო 
|10
|
|
|1 - 0 დ.დ.
|
|----
|II
|1976
|ბერლინი 
|11
|
|
|2 - 0
|
|---
|III
|1978
|მადრიდი 
|10
|
|
|1 - 0
|
|----
|IV
|1981
|ბუენოს-აირესი 
|12
|
|
|1 - 1 (3-1 პენ)
|
|---
|V
|1983
|კუალა-ლიმპური 
|1
|
|
|4 - 2
|
|----
|VI
|1986
|ამსტერდამი 
|12
|
|
|3 - 0
|
|---
|VII
|1990
|სიდნეი 
|12
|
|
|3 - 1
|
|----
|VIII
|1994
|დუბლინი 
|12
|
|
|2 - 0
|
|---
|IX
|1998
|უტრეხტი 
|12
|
|
|3 - 2
|
|----
|X
|2002
|პერთი 
|16
|
|
|1 - 1(4-3 პენ)
|
|---
|XI
|2006
|მადრიდი 
|12
|
|
|3 - 1
|
|----
|XII
|2010
|როსარიო 
|12
|
|
|3 - 1
|
|---
|}

## ლიტერატურა 
*სპორტის ენციკლოპედია. თბილისი. 2006
*Хоккей с мячом. Хоккей на траве. Справочник. Москва. изд. „ФиС“ 1979

## რესურსები ინტერნეტში 
* Official website 
* Sports123 
* შედეგების არქივი

კატეგორია:ბალახის ჰოკეი
კატეგორია:საერთაშორისო ტურნირები ბალახის ჰოკეიში
ბედია (გალის მუნიციპალიტეტი)

**ბედია** (; ყოფ. *სანარდო*) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში. თემის ცენტრი (სახახუბიო, ფშაური). მდებარეობს სამურზაყანოს დაბლობზე, მდინარე ოხოჯის (მდინარე ოქუმის შენაკადი) მარჯვენა ნაპირას, ზღვის დონიდან 160 მ–ზე. დაშორებულია შავი ზღვიდან 7 კმ-ით, გალიდან — 20 კმ-ით. საბჭოთა პერიოდში განვითარებული იყო მეჩაიეობა.

## დემოგრაფია 
## იხილეთ აგრეთვე
*ბედიის მონასტერი
*ბედიის ჭედური თასი

## ლიტერატურა
## სქოლიო
კატეგორია:გალის მუნიციპალიტეტის სოფლები
ეწერი (გალის მუნიციპალიტეტი)

**ეწერი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ნაბაკევის თემი).

მდებარეობს სამურზაყანოს დაბლობზე, მდინარე ენგურის მარჯვენა მხარეს, ზღვის დონიდან 50 მ-ზე, გალიდან 23 კმ-ში. 

1989 წელს სოფელში იყო 74 მცხოვრები. 2013 წელს აფხაზეთის სეპარატისტულმა რეჟიმმა ქართული ტოპონიკიმის შეცვლის კამპანიის ფარგლებში სოფელს ლბაარხა () დაარქვა. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ცივი (მთა)

**ცივი** — მთა საქართველოში, კახეთის მხარეში, თელავისა და საგარეჯოს მუნიციპალიტეტების საზღვარზე. მდებარეობს გომბორის ქედის შუა მონაკვეთზე, მდინარეების კისისხევისა და თურდოს (ალაზნის მარჯვენა შენაკადები) ზემოდინებათა წყალგამყოფზე. სიმაღლე ზღვის დონიდან 1991 მ. აგებულია მიო-პლიოცენური (ცივის წყება) ფხვიერი ნალექებით — კონგლომერატებით, ქვიშებითა და თიხებით. მისი ჩრდილო-დასავლეთი და სამხრეთ-აღმოსავლეთი კალთები ციცაბოა, სამხრეთ-დასავლეთი და ჩრდილო-აღმოსავლეთი — დამრეცი. ზედა ნაწილი შემოსილია სუბალპური ბალახეულით, ქვედა — ფოთლოვანი ტყით.

## ლიტერატურა
კატეგორია:კახეთის მხარის მთები
ვარიაცია

**ვარიაცია** შეიძლება აღნიშნავდეს:

*ვარიაცია — კლასიკური სოლო ცეკვა (ბალეტი)
*ვარიაცია — მელოდიის ან მისი თანხლების სახეცვლა (მუსიკა)
ვარიაცია (მუსიკა)

**ვარიაცია** () — მუსიკალური ფორმა, რომელიც აგებულია ძირითადი მუსიკალური თემის და მისი შემდგომი სახეცვლილებების საშუალებით. ვარიაციის ფორმით შეიძლება შეიქმნას როგორც დამოუკიდებელი ნაწარმოები, ასევე დიდი მუსიკალური ფორმის რომელიმე ნაწილი. ასეთია მაგალითად, ლუდვიგ ვან ბეთჰოვენის 32 ვარიაცია ფორტეფიანოსათვის, გლინკას სიმფონიური ნაწარმოები „კამარინსკაია“, აგებული ორი რუსული სიმღერის ვარიაციებზე და სხვა. კომპოზიტორ იოზეფ ჰაიდნის მთელი რიგი სიმფონიების მეორე ნაწილებიც ვარიაციული ფორმით ვითარდება.

## რესურსები ინტერნეტში
*კლასიკური მუსიკის გვერდი: ვარიაცია

კატეგორია:მუსიკა
კატეგორია:ვარიაციები
კატეგორია:მუსიკალური ხერხები
გამოწვევის თასი ბალახის ჰოკეიში

ტურნირი დაარსდა 2001 წელს, (ქალებისათვის 2002წელს). ტურნირი ტარდება ორ წლიანი ციკლით. ტურნირში თამაშობენ ე.წ. მეორე ეშელონის გუნდები (მეხუთე და ქვედა ადგილები მსოფლიოს რეიტინგში). ტურნირის გამარჯვებული უფლებას იღებს მომავალ წელს ჩემპიონთა თასზე შეცვალოს იქ ბოლო ადგილზე გასული კოლექტივი, რომელიც თავის მხრივ ერთვება გამოწვევის თასის გათამაშებაში.

## ჩემპიონები და პრიზიორები, ვაჟები 
! style="background: #ddffdd;"|#
! s! style="background: #ddffdd;"|წელი 
! s! style="background: #ddffdd;"|ჩატარების 
ადგილი
! s! style="background: #ddffdd;"|მონაწილეთა  
რაოდენობა
! s! style="background: #ddffdd;"|პირველი 
ადგილი
! s! style="background: #ddffdd;"|მეორე 
ადგილი
! s! style="background: #ddffdd;"|ფინალური  მატჩის 
შედეგი 
! s! style="background: #ddffdd;"|მესამე 
ადგილი
|----
|I
|2001
|კუალა-ლიმპური 
|6
|
|
|2 - 1
|
|----
|II
|2003
|იოჰანესბურგი 
|6
|
|
|7 - 3
|
|----
|III
|2005
|ალექსანდრია 
|6
|
|
|5 - 2
|
|----
|IV
|2007 
|ბოომი 
|6
|
|
|3 - 2 დ.დ.
|
|-----
|V
|2009
|ქულმესი 
|6
|
|
|4 - 2
|
|----
|VI
|2011
|იოჰანესბურგი 
|8
|
|
|4 - 3
|
|----
|}

## ჩემპიონები და პრიზიორები, ქალები 
! style="background: #ddffdd;"|#
! s! style="background: #ddffdd;"|წელი 
! s! style="background: #ddffdd;"|ჩატარების 
ადგილი
! s! style="background: #ddffdd;"|მონაწილეთა  
რაოდენობა
! s! style="background: #ddffdd;"|პირველი 
ადგილი
! s! style="background: #ddffdd;"|მეორე 
ადგილი
! s! style="background: #ddffdd;"|ფინალური  მატჩის 
შედეგი 
! s! style="background: #ddffdd;"|მესამე 
ადგილი
|----
|I
|2002
|იოჰანესბურგი 
|6
|
|
|2 - 1
|
|----
|II
|2003
|კატანია 
|6
|
|
|3 - 1
|
|----
|III
|2005
|ვირჯინია 
|6
|
|
|2 - 0
|
|----
|IV
|2007 
|ბაქო 
|6
|
|
|2 - 1
|
|-----
|V
|2009
|კეიპტაუნი 
|6
|
|
|2 - 1
|
|----
|VI
|2011
|დუბლინი 
|8
|
|
|3 - 2
|
|----
|}

## ლიტერატურა 
* სპორტის ენციკლოპედია. თბილისი. 2006
* Хоккей с мячом. Хоккей на траве. Справочник. Москва. изд. „ФиС“ 1979 

## რესურსები ინტერნეტში 
* Official website 
* Sports123 
* შედეგების არქივი

კატეგორია:ბალახის ჰოკეი
კატეგორია:საერთაშორისო ტურნირები ბალახის ჰოკეიში
დნესტრი

**დნესტრი** (, , ) — მდინარე აღმოსავლეთ ევროპაში, მიედინება მოლდოვისა და უკრაინის საზღვარზე, ჩრდილო-დასავლეთიდან სამხრეთ-აღმოსავლეთისაკენ. სიგრძე 1352 კმ. აუზის ფართობი -72,1 კმ2. სათავეს იღებს კარპატების მთებში ზღვის დონიდან 900 მეტრზე. ერთვის შავ ზღვას. ზღვის შესართავში ქმნის დნესტრის ლიმანს. წყლის ხარჯი ქვემო დინებაში 310 მ3/წმ. საშუალო წლიური ნატანი 10 მლრდ. მ3.

## რესურსები ინტერნეტში 
* დნესტრი, ენციკლოპედია ბრიტანიკა
* Dniester.org: a trans-boundary Dniester river project 
* eco-tiras.org
* Dniester photo gallery 

კატეგორია:ლვივის ოლქის მდინარეები
კატეგორია:ივანო-ფრანკივსკის ოლქის მდინარეები
კატეგორია:ტერნოპილის ოლქის მდინარეები
კატეგორია:ჩერნივცის ოლქის მდინარეები
კატეგორია:ხმელნიცკის ოლქის მდინარეები
კატეგორია:ვინიციის ოლქის მდინარეები
კატეგორია:ოდესის ოლქის მდინარეები
კატეგორია:მოლდოვის მდინარეები
ევროპის ავტომაგისტრალი E60

thumb|right|200px|E60-ის ლოგო
**ევროპის ავტომაგისტრალი E60** — ევროპის ავტომაგისტრალი, რომელიც იწყება ბრესტში, საფრანგეთი (ატლანტის სანაპიროზე) და მიემართება აღმოსავლეთით ყირგიზეთისა და ჩინეთის საზღვართან მდებარე ქალაქ ირკეშტამამდე. მარშრუტის სიგრძეა 8200 კილომეტრი.

მარშრუტი გადის შემდეგ ქვეყნებზე: საფრანგეთი, შვეიცარია, ავსტრია, გერმანია, უნგრეთი, რუმინეთი, საქართველო, აზერბაიჯანი, თურქმენეთი, უზბეკეთი, ტაჯიკეთი, ყირგიზეთი. რუმინეთსა და საქართველოს, ასევე აზერბაიჯნასა და თურქმენეთს შორის მარშრუტი გაივლის ზღვებს.

## მარშრუტი
* 
**ბრესტი, ლორიანი, ვანი
**ნანტი
**ანჟუ
**ტური, ორლეანი
**მონტარჟი, ოსერი, ბონი
**დოლი, ბეზანსონი, ბელფორი, მიულუა

* 
**ბაზელი, ციურიხი
**ვინტერტური, სენტ-გალენი, სენტ-მარგრეტენი

* 
**ბრეგენცი, ლაუტერახი, ფელდკირხი
**ლანდეკი
**ტელფსი, ინსბრუკი, ვერგლი

* 
**როზენჰაიმი
**ბად-რაიხენჰალი/პიდინგი

* 
**ზალცბურგი, სატლედტი, ლინცი, სანქტ-პელტენი
**ვენა
** ნიკელსდორფი

* 
**მოშენმადიაროვარი, ბუდაპეშტი
**სოლნოკი, პუსპოკლადანი

* 
**ორადია, კლუჟ-ნაპოკა, ტურდა
**ტიგრუ-მურეში, სიგიშოარა
**ბრაშოვი, პლოეშტი
**ბუქარესტი, ურზიჩენი
**სლობოზია, ჰარშოვა, კონსტანცა

* შავი ზღვა

* 
**25px ფოთი, სენაკი
**25px სენაკი, სამტრედია, ქუთაისი, ზესტაფონი, ხაშური, გორი, თბილისი
**25px თბილისი
**25px თბილისი, რუსთავი

* 
**ყაზახი, განჯა
**ევლახი, ყარასუ
**ბაქო

* კასპიის ზღვა

* 
**თუქმენბაში, სერდარი, აშხაბადი, თეჯენი, მარი, თურქმენაბადი

* 
**ყარაყული, ბუხარა
**ყარში, გუზარი
**შერაბადი, თერმეზი

* 
**დუშანბე, ჯირგატალი

* 
** სარი-ტაში
** ირკეშტამი

## გალერეა

Image:AFG Arena 19.jpg|ევროპის ავტომაგისტრალი E60 სენტ-გალენი, შვეიცარია
სურათი:B171 Blick auf A12.jpg| ევროპის ავტომაგისტრალი E60,  ინსბრუკი, ავსტრია
სურათი:Tbg 02 dn1.jpg|ევროპის ავტომაგისტრალი E60 ბრაშოვი, რუმინეთი
Image:E60_Sakartvelo.jpg|ევროპის ავტომაგისტრალი  E60 საქართველო
Image:Irkeshtam Village.jpg|ევროპის ავტომაგისტრალი E60 ირკეშტამი, ყირგიზეთისა და ჩინეთის საზღვარი

კატეგორია:საქართველოს გზები
კატეგორია:ევროპის ავტომაგისტრალები
შამილი

მინი|იმამი შამილი
**იმამი შამილი** (დ. 26 ივნისი, 1797 — გ. 4 თებერვალი, 1871) — ხუნძი პოლიტიკური და რელიგიური მოღვაწე, კავკასიის მთიელ ხალხთა მეთაური, 1834 წელს იმამად აღიარებული, რომელმაც ჯერ დასავლეთ დაღესტნისა და ჩეჩნეთის, შემდეგ კი ჩერქეზეთის ხალხი გააერთიანა თეოკრატიულ სახელმწიფო იმამატში და შეუპოვარ წინააღმდეგობას უწევდა რუსეთის იმპერიას. თანდათანობით, რუსებმა შეავიწროვეს შამილი, რომელიც ბოლოს დაღესტნის სოფელ ღუნიბში აღმოჩნდა ალყაშემორტყმული და უიმედო წინააღმდეგობის შემდეგ ტყვედ დანებდა.

## ლიტერატურა 
* Шапи Казиев. Имам Шамиль. ЖЗЛ. М., Молодая гвардия, 2010. ISBN : 5-235-02677-2
* О.-Д. А. Частное письмо о взятии Шамиля от 2 сентября 1859 // Русский архив, 1869. — Вып. 6. — Стб. 1045—1068. 

## რესურსები ინტერნეტში
* [შამილი](https://en.wikisource.org/wiki/The_Encyclopedia_Americana_(1920)/Schamyl) — ენციკლოპედია ამერიკანა

კატეგორია:ხუნძები
კატეგორია:მუსლიმი გენერლები
კატეგორია:დაბადებული 26 ივნისი
კატეგორია:დაბადებული 1799
კატეგორია:გარდაცვლილი 4 თებერვალი
კატეგორია:გარდაცვლილი 1871
კატეგორია:კავკასიის ომი
26 მაისის მოედანი (თბილისი)

მინი|26 მაისის მოედანი. ხედი სპორტის სასახლის მიმდებარე ტერიტორიიდან
**26 მაისის მოედანი** — მოედანი თბილისში (ვაკე-საბურთალოს რაიონი), მ. კოსტავას ქუჩისა და კ. გამსახურდიას გამზირის შერწყმის ადგილი. მოედანს ასევე ერთვის ტყვარჩელის, ვ. დოლიძისა და მ. ბალანჩივაძის ქუჩები. გაშენდა 1950-იან წლებში და ორჯონიკიძის სახელი ეწოდა. იმ დროს თბილისში ყველაზე დიდი ფართობის მოედანს წარმოადგენდა. დღევანდელი სახელწოდება 1991 წ. მიენიჭა. მოედანმა რამდენადმე იცვალა სახე 2000-იან წლებში სასტუმრო „აჭარის“ კომპლექსის რეკონსტრუქციასთან დაკავშირებით.

## რესურსები ინტერნეტში
## მნიშვნელოვანი ობიექტები 
* სასტუმრო „აჭარის“ კომპლექსი
* საქართველოს ტექნიკური უნივერსიტეტი
* ყოფილი კავშირგაბმულობის სამინისტროს შენობა
* სპორტის სასახლე
* რესტორანი „მაკდონალდსი“

კატეგორია:თბილისის მოედნები
ანსამბლი (მუსიკა)

**ანსამბლი** — მუსიკალური ნომერი ორი ან მეტი შემსრულებლისთვის. შემსრულებელთა რაოდენობის მიხედვით განარჩევენ შემდეგ ანსამბლებს: დუეტი (2 შემსრულებელი), ტრიო (3), კვარტეტი (4), კვინტეტი (5), სექსტეტი (6), სეპტეტი (7), ოქტეტი (8), ნონეტი (9).

## რესურსები ინტერნეტში
* Music, Historical images 
* Bands and Musician Listing 
* Vivre Musicale 
* The Harp That Once Through Tara's Hall (Sara Banleigh at Lincoln Center)

კატეგორია:მუსიკა
ცივი (მდინარე)

**ცივი, ცივა** (მეგრ. ცჷი) — მდინარე საქართველოში, სამეგრელოს და ზემო სვანეთის მხარის მარტვილის და სენაკის მუნიციპალიტეტებში, რიონის მარჯვენა შენაკადი. სათავე აქვს ეგრისის ქედის სამხრეთ მთისწინეთში ზღვის დონიდან 363 მეტრ სიმაღლეზე. სიგრძე 60 კმ, აუზის ფართობი 199 კმ². საზრდოობს წვიმის, თოვლისა და მიწისქვეშა წყლით. მთელი წლის განმავლობაში იცის წყალმოვარდნები, უფრო ხშირი და მძლავრი ზაფხულში და შემოდგომაზე. იყენებენ წისქვილების ასამუშავებლად.

საშუალო წლიური ხარჯი შესართავთან 6,17 მ³/წმ.

## ლიტერატურა
კატეგორია:სამეგრელო-ზემო სვანეთის მხარის მდინარეები
კატეგორია:რიონის შენაკადები
Mr. President (ჯგუფი)

**Mr. President**  — გერმანული ევროდენს-ჯგუფი ქალაქ ბრემენიდან. ყველაზე მეტად იგი ცნობილია ჰიტ-სინგლით „Coco Jamboo“ (1996). ეს სიმღერა დღემდე რჩება მათ ერთადერთ წარმატებად აშშ-ის ჩარტში.

## დისკოგრაფია 
### სტუდიური ალბომები 
### კრებულები 
* 2000: *A Kind Of… Best!*
* 2000: *Golden Super Hits*
* 2007: *The Singles Collection*

## რესურსები ინტერნეტში 
*ოფიციალური საიტი
*Mr. President საიტზე MySpace
*Mr. President  საიტზე Euro Dance Hits.com

## სქოლიო 
კატეგორია:გერმანული ჯგუფები
კატეგორია:ევროდენს ჯგუფები
კატეგორია:Mr. President (ჯგუფი)
კატეგორია:1991 წელს ჩამოყალიბებული ჯგუფები
კატეგორია:2008 წელს დაშლილი ჯგუფები
ორკესტრი

[მინი|[ხალისკოს ფილარმონიული ორკესტრი]]
[მინი|[დუბლინის ფილარმონიული ორკესტრი]]

**ორკესტრი** () — კოლექტივი, რომელშიც გაერთიანებულია სხვადასხვა საკრავზე შემსრულებელი მუსიკოსები. ეს კოლექტივი ასრულებს ორკესტრისათვის სპეციალურად დაწერილ ნაწარმოებებს. შემადგენლობის მიხედვით ორკესტრი შეიძლება იყოს: სიმფონიური, სიმებიანი, სასულე, აგრეთვე ხალხურ საკრავთა (ნაციონალურ საკრავთა). მსუბუქი მუსიკის ჟანრში არის საესტრადო ან ჯაზური ორკესტრი.

## სიმფონიური ორკესტრი 
თანამედროვე მუსიკალურ პრაქტიკაში ორკესტრის ყველაზე გავრცელებულ და სრულყოფილ სახეს წარმოადგენს სიმფონიური ორკესტრი, რომელმაც საბოლოო სახე მიიღო XVIII საუკუნის მეორე ნახევარში (კომპოზიტორ იოზეფ ჰაიდნის შემოქმედებაში). სიფონიური ორკესტრი შედგება ოთხი ძირითადი ჯგუფისაგან, თითოეული მათგანი საკრავების რამდენიმე სახეობას შეიცავს.

#### სიმებიან (ხემიან)საკრავთა ჯგუფი: 
*ვიოლინო
*ალტი
*ჩელო
*კონტრაბასი

#### ხის ჩასაბერ საკრავთა ჯგუფი 
*ფლეიტა
*კლარნეტი
*ჰობოი
*ფაგოტი

#### ლითონის (სასულე) ჩასაბერ საკრავთა ჯგუფი 
*საყვირი
*ვალტორნა
*ტრომბონი
*ტუბა

#### დასარტყამ საკრავთა ჯგუფი 
*ლიტავრა
*ქსილოფონი
*დოლი
*თეფშები

გარდა ამისა, სიმფონიურ ორკესტრში შეიძლება იყოს სხვადასხვა საკრავებიც:ფორტეპიანო, ქნარი, საქსოფონი და სხვა.

## ჯაზური ორკესტრი 
ჯაზ–ბანდი ანუ ჯაზური ორკესტრი წარმოედგენს ინსტრუმენტულ ანსამბლს, რომელიც ჯაზურ მუსიკას ასრულებს. სახელწოდება ჯაზი დაკავშირებულია საორკესტრო კოლექტივის ჩამომყალიბებლის ჯაზბო ბრაუნის სახელთან, ხოლო ბანდ ინგლისური სიტყვაა და ორკესტრს ნიშნავს.

ჯაზ–ორკესტრი შედგება 4–6 საქსოფონის, 2–4 საყვირის, 2–3 ტრომბონის, კონტრაბასის, ჰავაის გიტარის, ფორტეპიანოსა და დასარტყამი საკრაებისაგან. ეს შემადგენლობა შეიძლება გაიზარდოს ე. წ. სიმფოჯაზად (ემატება სიმებიან საკრავთაა ჯგუფი, ამასთანავე იზრდება დანარჩენ საკრავთა რიცხვი).

## რესურსები ინტერნეტში 
*  ორკესტრი (უცხო სიტყვათა ლექსიკონი)

*
კატეგორია:მუსიკალური ტერმინები
კატეგორია:ძველი ბერძნული თეატრი
ფეიენორდი (საფეხბურთო კლუბი)

**ფეიენორდი** ( ) — საფეხბურთო კლუბი ქალაქ როტერდამში. „აიაქსთან“ და „პსვ-თან“ ერთად იგი ნიდერლანდების „დიდი სამეულის“ კლუბებში შედის. 1965 წლიდან მოყოლებული მხოლოდ ეს სამი გუნდი ახერხებს ერედივიზიონის მოგებას, გარდა ორი სეზონისა, როდესაც „ალკმაარმა“ ორჯერ მოახერხა ჩემპიონატის მოგება, 1981 და 2009 წლებში. „ფეიენორდმა“ თოთხმეტჯერ მოიგო ჩემპიონატი, თერტმეტჯერ ნიდერლანდების თასი, ორჯერ ნიდერლანდების სუპერთასი. ამასთან, მოგებული აქვს უეფა-ს ჩემპიონთა თასი (1969-70), უეფა-ს თასი (1973-74, 2001-02) და საკონტინენტთაშორისო თასი (1970).

## რესურსები ინტერნეტში 
* Feyenoord.com – ოფიციალური საიტი 
* Feyenoord.nl – ოფიციალური საიტი 

## სქოლიო 
კატეგორია:ფეიენორდი (საფეხბურთო კლუბი)
კატეგორია:ნიდერლანდების საფეხბურთო კლუბები
კატეგორია:როტერდამი
გიორგი ბარამია

**გიორგი ბარამია** (დ. 25 თებერვალი, 1966) — ქართველი დიპლომატი, აფხაზეთის ავტონომიური რესპუბლიკის მთავრობის თავმჯდომარე 2009 წლის 15 ივნისიდან 2013 წლის 5 აპრილამდე.

დაიბადა სოხუმში, იმჟამად აფხაზეთის ასსრ. 1987 წელს დაამთავრა საქართველოს სუბტროპიკული სოფლის მეურნეობის ინსტიტუტი და აგრონომად და საგადასახადოს თანამშრომლად მუშაობდა 1988-93 წლებში. აფხაზეთის ომის შემდეგ იძულებული გახდა სამშობლო დაეტოვებინა. 1996-2009 წლებში მუშაობდა აფხაზეთის ლეგიტიმურ მთავრობასა და საქართველოს საგარეო საქმეთა სამინისტროში. 2007-2009 წლებში საქართველოს კონსულად მსახურობდა სალონიკში, საბერძნეთი. 2009 წლის ივნისში აფხაზეთის ლეგიტიმური მთავრობის თავმჯდომარედ აირჩიეს. 

## რესურსები ინტერნეტში
*გიორგი ბარამიას ბიოგრაფია აფხაზეთის მთავრობის ვებსაიტზე

კატეგორია:აფხაზეთის ავტონომიური რესპუბლიკის პრემიერ-მინისტრები
კატეგორია:ქართველი დიპლომატები
კატეგორია:დაბადებული 1966
კატეგორია:დაბადებული 25 თებერვალი
კატეგორია:ცოცხალი ადამიანები
ანალოღია

**ანალოღია** (, ღ ბიზანტიური წარმოთქმაა γ-სი) — მართლმადიდებლურ ეკლესიაში ხატებისა და საღვთო წიგნების დასასვენებელი მაღალი დახრილი მაგიდა. თეიმურაზ ბაგრატიონის განმარტებით „წიდა საბასა კანონსა შინა ანალოღია არს სახე ანუ ხატი ქრისტესი ანუ ხუთისმშობლისა“, რადგან აღნიშნული მაგიდაც ძირითადად ხატთათვისაა განკუთვნილი, სახელიც აქედან ეწოდა. ტერმინი ანალოღია (ანალოგია) საწიგნე მაგიდის აღსანიშნავად ქართულში XIX საუკუნემდე არ გვხვდება. იგი რუსულიდან უნდა იყოს შემოტანილი ისე, როგორც ჩვენს ეკლესიებში ხატების ხატსასვენზე დაბრძანების ჩვეულება. ქართულ ტაძრებში ადრეული დროიდან ხატები დაკიდებული იყო. რუსულში აღნიშნულ მაგიდას аналой ეწოდება (Закон Божий, 1991). ქართველ მორწმუნეთა მეტყველებაში ანალოღიის პარალელურად გვხვდება საკუთრივ ქართული ტერმინები: ფუძეხატი, წირვის ხატი, საკურთხევლის ხატი, შუა ხატი (ასე ეწოდება ეკლესიის გუბმათის ქვეშ მდებარე ხატსასვენს. მასზე სადაგ დღეებში დასვენებულია ის ხატი, ვისი სახელობისაცაა ტაძარი, ხოლო დღესასწაულებში ის, რომლის ხსენებაცაა და რომელსაც ეძღვნება წირვა), სახატე (ე.ი. ხატის დასასვენებელი), კათედრა (ანალოღია თითქმის იგივეა, რაც მაგიდა ორატორთათვის, კათედრა, ოღონდ შემოსილი), საწიგნე (საღვთო წიგნებისათვის განკუთვნილი მაგიდა).

## ლიტერატურა 
* *ლუიზა ხაჭაპურიძე*, ღვთისმსახურების ლექსიკა, ქართველური მემკვიდრეობა, ტ. I, ქუთ., 1996.

კატეგორია:საეკლესიო ნივთები
კრუბერის გამოქვაბული

**კრუბერის გამოქვაბული** — კარსტული მღვიმე საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს ბერჭილის ქედზე, ორთაბალაგანის აღმოსავლეთ ხეობის ზემო ნაწილში. კრუბერის გამოქვაბული მსოფლიოს უღრმესი კარსტული მღვიმეა. სიღრმე 2224 მ. შესასვლელი ზღვის დონიდან 2320 მ-ზე მდებარეობს. გამომუშავებულია ქვედაცარცულ კირქვებში. მღვიმე წარმოადგენს სუბვერტიკალური ტიპის სიღრუეს. მღვიმეში გვხვდება მინიატურული სტალაქტიტები, სტალაგმიტები, ფარდები, ადგილობრივი წარმოშობის ნგრეული და გამოფიტვის მასალა. ჰავა სტატიური. არის ასევე წყლის ნაკადები და პატარა ტბები. კრუბერის უფსკრულის წყლებით საზრდოობს მდინარე რეპრუა. მღვიმეში ბინადრობენ მრავალფეხა ჭიები, ხოჭოები და სხვა. სახელი ეწოდა ალექსანდრე კრუბერის პატივსაცემად.

## იხილეთ აგრეთვე
* მსოფლიოს უღრმესი მღვიმეების სია

## ლიტერატურა
* ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.

## სქოლიო
კატეგორია:აფხაზეთის ავტონომიური რესპუბლიკის მღვიმეები
კატეგორია:მღვიმეები ანბანის მიხედვით
სამხრეთის ბუგი

**სამხრეთის ბუგი** (; ; ) — მდინარე დასავლეთ უკრაინაში, 145 კილომეტრი პოლონეთის საზღვრიდან, ჩაედინება შავ ზღვაში, მისი სიგრძეა 806 კილომეტრი, აუზის ფართობია 63,700 კმ².

## რესურსები ინტერნეტში 
* Boh  
* Photos of the Southern Bug coasts  

კატეგორია:  ხმელნიცკის ოლქის მდინარეები
კატეგორია:ვინიციის ოლქის მდინარეები
კატეგორია:კიროვოჰრადის ოლქის მდინარეები
კატეგორია: ოდესის ოლქის მდინარეები
კატეგორია:მიკოლაივის ოლქის მდინარეები
ნატალის პროვინცია

thumb|ნატალის პროვინცია
**პროვინცია** () — ყოფილი პროვინცია სამხრეთ აფრიკაში, არსებობდა 1910 წლიდან 1994 წლამდე. მისი დედაქალაქი იყო პიტერმარიცბურგი. ნატალის პროვინცია იყო ერთადერთი პროვინცია სამხრეთ აფრიკაში, რომელმაც 1960 წლის სამხრეთ აფრიკის რეფერენდუმზე უარი განაცხადა რესპუბლიკის შექმნაზე.

1994 წელს ნატალის პროვინცია კვაზულუ-ნატალის პროვინცია გახდა. 

კატეგორია:სამხრეთ აფრიკის რესპუბლიკა
ახალი ათონის მონასტერი

**ახალი ათონის მონასტერი** (სრული სახელი: **წმინდა მოციქული სვიმონ კანანელის მონასტერი ახალ ათონზე**) — მართლმადიდებლური ქრისტიანული მონასტერი დაარსებული 1875 წელს საბერძნეთის ათონის მთის წმინდა პანტელეიმონის ბერების მიერ. მდებარეობს ზღვის დონიდან 75 მეტრზე.

სამონასტრო კომპლექსის მშენებლობა დაიწყო 1884 წელს და 1896 წელს დასრულდა. კომპლექსის ასაგებად საჭირო გახდა მთის ნაწილის ჩამოჭრა და ათასობით ტონა მიწისა და მთის ქანების გატანა. საქმეს ართულებდა გეოგრაფიული მდებარეობაც. მიუხედავად ამისა, მშენებლობა 12 წელიწადში დასრულდა.

მონასტრის მშენებლობას მფარველობდა რუსეთის იმპერატორი ალექსანდრე III. მისი ნაჩუქარია ცენტრალური დასავლეთის კორპუსის სამრეკლოს მუსიკალური კურანტები.

## ლიტერატურა 
* მოგზაურობა მისი მაღალ ყოვლად უსამღვდელოების არქიეპისკოპოსის პავლესი საქართველოს ექსარხოსისა თბილისიდამ ბიჭვინტამდე და ძველი ბიჭვინტის სობორის კურთხევა // მწყემსი, 1885, N18, გვ.7-9. აღწერილია ახალი ათონის მონასტერი და ბიჭვინთის ძველი ტაძარი

## რესურსები ინტერნეტში 
* Андрей Поздняев, Стародавние традиции Нового Афона, Гудок, 12.11.2005
* მონასტრის ფოტოები, 2008 წ. 

კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:გუდაუთის მუნიციპალიტეტის ტაძრები
კატეგორია:კულტურული მემკვიდრეობის ძეგლები აფხაზეთის ავტონომიურ რესპუბლიკაში
კატეგორია:XIX საუკუნის ეკლესიები
აბანოს კარი

**აბანოს კარი** — ისტორიული ძველი თბილისის ერთ-ერთი კარი. გაჭრილი იყო ქალაქის გალავნის აღმოსავლეთ კედელში. მდებარეობდა აღმოსავლეთიდან თბილისისკენ მომავალი განჯის გზის ერთ-ერთი განშტოების დასასრულს და მიმართული იყო აბანოების უბნისაკენ (დაახლ. ახლანდელი გრიშაშვილის ქუჩის ღერძზე). აქედან მგზავრი დღევანდელი სამღებროს ქუჩის გასწვრივად მიმავალი გზით ციხის (თათრის, ახლანდ. გორგასლის მოედანი) მოედანზე ხვდებოდა. ასრულებდა საბაჟო პუნქტის ფუნქციასაც.

## ლიტერატურა 
* 

კატეგორია:თბილისის ისტორია
ალექსანდრე ლუკაშენკო

**ალექსანდრე გრიგოლის ძე ლუკაშენკო** (; ; დ. 30 აგვისტო, 1954) — ბელარუსი პოლიტიკოსი. ბელარუსის პრეზიდენტი 1994 წლიდან. პოლიტიკაში მოსვლამდე ლუკაშენკო სამხედრო ოფიცერი, შემდეგ კი რამდენიმე საწარმოს დირექტორი იყო.

დაამთავრა მაგილევის პედაგოგიური ინსტიტუტი (1975 წ.). ჰყავს მეუღლე და სამი ვაჟი.

2010 წლის 19 დეკემბერს გამართულ საპრეზიდენტო არჩევნებზე ამომრჩეველთა ხმების 79,65%–თ არჩეულ იქნა პრეზიდენტად მეოთხე ვადით. ეუთო-მ აშშ-მ და ევროკავშირმა არ სცნეს არჩევნების შედეგები, საპირისპიროდ, დსთ-ს დამკვირვებლებმა ჩატარებული არჩევნები პოზიტიურად შეაფასეს.

2020 წლის ბელარუსის საპრეზიდენტო არჩევნებში გამარჯვებულად თავი ბელარუსის მოქმედმა პრეზიდენტმა, ალექსანდრე ლუკაშენკომ, გამოაცხადა. არჩევნების შედეგების გაყალბებასა და დარღვევებს მასობრივი საპროტესტო აქციები მოყვა. ოპოზიციონერმა სვეტლანა ტიხანოვსკაიამ საკუთარი თავი გამარჯვებულად გამოაცხადა. მისი გუნდის მტკიცებით, მან ხმების 60-დან 70 პროცენტამდე მიიღო, რის შემდეგაც მან მიმართა დასავლეთის ქვეყნების პრეზიდენტად აღიარების თხოვნით. არჩევნებმა კვლავ ვერ მოიპოვა საერთაშორისო აღიარება.

ლუკაშენკომ ბელარუსში ავტორიტარული მმართველობა დაამყარა. ის საკუთარ თავს „ევროპის უკანასკნელ დიქტატორსაც“ უწოდებს. ქვეყანაში ჩატარებული არჩევნები არ არის თავისუფალი და სამართლიანი, რეჟიმის ოპონენტების უმრავლესობა რეპრესირებულია, ხოლო მედია არსებობს სასტიკი ცენზურის პირობებში. ადამიანის უფლებათა მასობრივი დარღვევების გამო ლუკაშენკოსა და ბელარუსის საჯარო პირების წინააღმდეგ მოქმედებს მრავალფეროვანი სანქციები. 2020 წლის  საპრეზიდენტო არჩევნებში მასშტაბური გაყალბებების ფონზე ბელარუსში ქვეყნის ისტორიაში უდიდესი საპროტესტო მოძრაობა დაიწყო. არჩევნების გაყალბების შემდეგ დასავლეთის ქვეყნები არ აღიარებენ ლუკაშენკოს ლეგიტიმურობას, თუმცა რეჟიმი სარგებლობს რუსეთის, ჩინეთის, ირანისა და სხვა მცირე სახელმწიფოების მხარდაჭერით.

## რესურსები ინტერნეტში 
* პრეზიდენტის ოფიციალური საიტი

## სქოლიო
კატეგორია:ბელარუსის პრეზიდენტები
კატეგორია:დაბადებული 1954
კატეგორია:დაბადებული 30 აგვისტო
კატეგორია:მაგნიტსკის აქტით სანქცირებული ადამიანები
კატეგორია:ცოცხალი ადამიანები
განთიადის ტაძარი

**განთიადის ტაძარი**, *ცანდრიფშის ტაძარი* — VI საუკუნის სამაფსიდიანი ბაზილიკა, რომელიც მდებარეობს დაბა განთიადში (გაგრის მუნიციპალიტეტი). 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

აშენებულია VI საუკუნის I ნახევარში. მაგრამ არაერთხელ იყო გადაკეთებული VIII—X საუკუნეებში. 1576 წელს ნაწილობრივ დაინგრა ოსმალეთის შემოსევებისაგან. არის აფხაზეთისა და სრულიად საქართველოს ერთ-ერთი უძველესი ქრისტიანული ტაძარი. ჩვენამდე მხოლოდ ბაზილიკის ნანგრევები შემორჩა.

## ისტორიულ-არქიტექტურული აღწერა
დარგის სპეციალისტების მიერ გამოთქმულია მოსაზრება, რომ განთიადი სწორედ ის ტაძარია, რომელიც ბიზანტიის იმპერატორმა იუსტინიანე I-მა აბაზგების ტომს მათი გაქრისტიანებისას აუგო. ბაზილიკის ნანგრევებში აღმოჩენილია თეთრი მარმარილოს საფლავის ქვის ფრაგმენტი, ბერძნული ასომთავრული წარწერით. როგორც ჩანს, ის ადგილობრივი საერო ან სასულიერო წარჩინებული პირის საფლავს განეკუთვნებოდა. წარწერა თარიღდება VI საუკუნით.

განთიადის ტაძარი სამნავიან ბაზილიკას წარმოადგენს. იგი აგებულია საშუალო ზომის სწორი ფორმის კირქვის კვადრებით, მშენებლობისას გამოყენებულია ასევე  სხვადასხვა ზომის ბრტყელი აგური.

## ამჟამინდელი მდგომარეობა
ტერიტორია ოკუპირებულია რუსეთის მიერ, რის გამოც ტაძრის შესწავლა და შესაბამისი სამუშაოების ჩატარება შეუძლებელია. არსებული ინფორმაციით, ტაძარი მძიმე ფიზიკურ მდგომარეობაშია, საჭიროებს გადაუდებელ საკონსერვაციო-სარესტავრაციო სამუშაოებს. 

განთიადის ტაძარს მინიჭებული აქვს საქართველოს ეროვნული მნიშვნელობის ძეგლის სტატუსი.

## ლიტერატურა
* კულტურული მემკვიდრეობა აფხაზეთში, თბ., 2015
* საქართველოს კულტურული მემკვიდრეობა, აფხაზეთი, თბ., 2007, გვ. 36-37
* *როგავა გ.,* რელიგია და ეკლესია აფხაზებში, თბ., 2007, გვ. 147-148 
* *როგავა გ.,* აფხაზეთის ისტორიის საკითხები, თბ., 2009, გვ. 148-149

## რესურსები ინტერნეტში 
* განთიადის ბაზილიკა

## სქოლიო
კატეგორია:გაგრის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:VI საუკუნის ეკლესიები
ლადო გუდიაშვილის მოედანი

მინი|250პქ|ლადო გუდიაშვილის მოედანი 2021 წელს
**ლადო გუდიაშვილის მოედანი** — ისტორიული მოედანი თბილისში. მდებარეობს კრწანისის რაიონში, კალაში, თავისუფლების მოედნის მახლობლად; ლერმონტოვის, ბ. ახოსპირელის, გია აბესაძის, აბო თბილელისა და სხვა ქუჩების შესაყარზე. მოედნის გეგმა შუა საუკუნეებიდანაა შემორჩენილი, შენობათა ანსამბლი კი XIX საუკუნის მეორე ნახევარსა და XX საუკუნეს მიეკუთვნება.

## ისტორია
გვიან შუა საუკუნეებში მოედანს „ბეჯანას ბაღი“ ერქვა. 1828 წლამდე ხალხი მას მოღნისის (მოღნის, იგივე მოღნინის) სახელს უწოდებდა მოედნის ახლოს მდგარი ღვთისმშობლის  სომხური ეკლესიის პატივსაცემად. XIX საუკუნეში ეს ტერიტორია რუსეთის იმპერიის კავკასიური სამფლობელოების ადმინისტრაციულ ცენტრს წარმოადგენდა. აქ იყო მეფისნაცვლისა და ჯარის სარდლობის ადგილსამყოფელი. 1827 წ. აბას-აბადის მოედანი ეწოდა გენ. პასკევიჩის მიერ ირანის ამავე სახელწოდების ციხესიმაგრის აღების აღსანიშნავად. აქ ერთ დროს რუსების ჯარის ჰაუპტვახტი იყო, სადაც 1838 წელს ღამე გაუთევია პოეტ მიხეილ ლერმონტოვს. 1923 წელს მოედანს ბოლშევიკი სტეფანე ალავერდოვის (ალავერდიანის) სახელი უწოდეს. ლადო გუდიაშვილის სახელი მოედანს 1988 წელს მიენიჭა.

## ცისფერი სახლი
მოედნის გარშემო 11 შენობა დგას, რომელთაგან 9 ისტორიული მნიშვნელობისაა. N4, N6 და N7 სახლები კულტურული მემკვიდრეობის ძეგლებია. 

გამორჩეულია მოედნისა და ლერმონტოვის ქუჩის კუთხეში მდგომი სახლი,  გაზეთ „ლიტერატურული საქართველოს“ რედაქცია. სწორედ ამ შენობაში იყო განთავსებული რუსული არმიის შტაბი, ჰაუპტვახტი და ოფიცერთა სასტუმრო. შენობა აგრეთვე „ცისფერი სახლის“ სახელითაა ცნობილი. სწორედ ამ ფაქტის გამო მიენიჭა მოედნიდან სოლოლაკისკენ აღმა მიმავალ ქუჩას ლერმონტოვის სახელი.

## ლიტერატურა 
*თბილისის მოედნები: გუდიაშვილის მოედანი, თბილისი, 2011, ISBN 978-9941-0-3904-1
* 

## რესურსები ინტერნეტში
 — საცხოვრებელი სახლი № 4
 — საცხოვრებელი სახლი № 6
 — საცხოვრებელი სახლი № 7
*ბლოგი "გადაარჩინე გუდიაშვილი" 
*გუდიაშვილის მოედნის მცირე ისტორია, ჟურნალი „ლიბერალი“
*გუდიაშვილის მოედანი-ინვესტორთან ხელშეკრულება უკვე გაფორმებულია, ჟურნალი „ლიბერალი“

კატეგორია:ძველი თბილისი
კატეგორია:თბილისის მოედნები
აფხაზეთის სეპარატისტული პოლიტიკური პარტიები

**აფხაზეთის რესპუბლიკის პოლიტიკური პარტიები** — სეპარატისტული  აფხაზეთის რესპუბლიკის მთავრობის იუსტიციის სამინისტროში ჩართული 13 პოლიტიკური პარტია და მოძრაობაhttp://en.wikipedia.org/wiki/List_of_political_parties_in_Abkhazia:
* საზოგადოებრივ-პოლიტიკური მოძრაობა „აიდგილარა“ (ერთობა);
* რუსეთის თანამემამულეთა რუსული სათვისტომოების კონგრესი აფხაზეთში; 
* აფხაზეთის კომუნისტური პარტია; http://forum.17marta.ru/index.php?topic=2611.0;wap2 ;
* აფხაზეთის სახალხო პარტია;
* რესპუბლიკური საზოგადოებრივ-პოლიტიკური მოძრაობა „აითაირა“ (აღორძინება);
* აფხაზეთის რესპუბლიკური პოლიტიკური მოძრაობების ორგანიზაცია „ამცახარა“ (სამშობლო ცეცხლი)http://en.wikipedia.org/wiki/Amtsakhara;
* რესპუბლიკური პარტია „აფსნი (პარტია)“ http://en.wikipedia.org/wiki/Republican_Party_(Abkhazia);
* რესპუბლიკური საზოგადოებრივ-პოლიტიკური მოძრაობა „ერთიანი აფხაზეთი (პარტია)“;
* აფხაზეთის სოციალ-დემოკრატიული პარტია http://ru.wikipedia.org/wiki/%D0%A1%D0%BE%D1%86%D0%B8%D0%B0%D0%BB-%D0%B4%D0%B5%D0%BC%D0%BE%D0%BA%D1%80%D0%B0%D1%82%D0%B8%D1%87%D0%B5%D1%81%D0%BA%D0%B0%D1%8F_%D0%BF%D0%B0%D1%80%D1%82%D0%B8%D1%8F_%D0%90%D0%B1%D1%85%D0%B0%D0%B7%D0%B8%D0%B8 ;
* რესპუბლიკური საზოგადოებრივ-პოლიტიკური მოძრაობა „აიააირა“ (გამარჯვება);
* პარტია „აფხაზეთის ეროვნული ერთიანობის ფორუმი“;
* აფხაზეთის ეკონომიკური განვითარების პარტიაhttp://www.era-abkhazia.org/

## სქოლიო 
კატეგორია:აფხაზეთის სეპარატისტული პოლიტიკური პარტიები
ავლაბრის კარი

**ავლაბრის კარი** — ძველი თბილისის გალავანში გაჭრილი კარი, საიდანაც იწყებოდა გზები ავჭალისა და კახეთისაკენ. თავდაპირველად მდებარეობდა დაახლოებით ახლანდელი მეტეხის აღმართის ტერიტორიაზე იქ, სადაც მეტეხის პლატოს გალავნის ძირითად კედელს დასავლეთის მხრიდან გარშემოვლებული კედელი ერთვოდა. XVIII ს. მეორე ნახევარში შიდაავლაბრის ვრცელ ტერიტორიას ახალი გალავანი შემოარტყეს და ავლაბრის კარი მოეწყო ახლანდ. მეტეხის ქუჩისა და ქეთევან წამებულის მოედნის შერწყმის ადგილზე. აქ იწყებოდა შიდაავლაბრის მთავარი (ახლანდ. მეტეხის) ქუჩა, რომელსაც სასურსათო დუქნების რიგები მიუყვებოდა.

## ლიტერატურა 
* კვირკველია, თ., ძველთბილისური დასახელებანი, გვ. 10. «საბჭოთა საქართველო», თბ., 1985

კატეგორია:თბილისის ისტორია
ავლაბრის ხიდი

მინი|ავლაბრის ხიდი. 1870-იანი წწ.
**ავლაბრის ხიდი** — ხიდი მდინარე მტკვარზე ისტორიულ ძველ თბილისში. ამ ადგილას, მეტეხის ვიწროებში, ხიდი უძველესი დროიდან არსებობდა და ისანს კალასთან აკავშირებდა.

## ისტორია
ავლაბრის ხიდი აღა მაჰმად ხანის 1795 წლის შემოსევის შედეგად დაინგრა. ის 1797 წელს აღდგინეს. ახალი ხიდი ხის კოჭური კონსტრუქციისა იყო და ქვის საყრდენებს ებჯინებოდა. 1805 წლის 26 აპრილს წყალდიდობის დროს ხიდი მდინარემ გაიტაცა. იმავე წელს იმავე ადგილას იმავე კონსტრუქციის ახალი ხიდი აიგო, რომელსაც გვერდით მეორე, პატარა ხიდიც მიუშენეს, რომელიც 1843 წლამდე საცალფეხო ხიდის სახით არსებობდა. ავლაბრის ხიდზე ტრანსპორტი ცალმხრივად, მარჯვნიდან მარცხნივ მოძრაობდა. 1826 წელს ავლაბრის ხიდი შეიცვალა ქვის საყრდენებზე აგებული ხის კამაროვანი კონსტრუქციის ახალი ხიდით, რომელიც სამი წლის შემდეგ კვლავ წყალდიდობის დროს დაინგრა. მის ადგილას 1829 წელს ხის კამაროვანი ხიდი აშენდა, რომელმაც მხოლოდ 13 წელს იარსება. ხის ლპობის გამო ხიდის შეცვლა გახდა აუცილებელი. 1843 წელს იგი უფრო ხარისხიანი ხის კამაროვანი ხიდით შეიცვალა, რომელმაც 26 წელს იარსება. 1870 წელს, ორივე ხის ხიდი ინგლისში დამზადებული რკინის ხიდებით შეცვალეს. ხიდის ინჟინერი იყო ზაზემანი. 1950-იან წლებში ახლანდელი მეტეხის ხიდის აგების შემდეგ ძველი ხიდები მოშალეს.

## ლიტერატურა 
**სარალიძე, ა.,* „თბილისის ხიდები“, გვ. 9-10, „ტფილისის ჰამქარი“, თბილისი, 2012
**კვირკველია, თ.,* „ძველთბილისური დასახელებანი“, გვ. 10. „საბჭოთა საქართველო“, თბილისი, 1985

კატეგორია:თბილისის ხიდები
ავშნიანი (თბილისი)

**ავშნიანი** — *ავშნიანის დასახლება*, თემქის მოსაზღვრე საცხოვრებელი უბანი თბილისის ჩრდილო-დასავლეთით, თბილისის ზღვის მიმდებარე ტერიტორიაზე.

სახელი წარმოდგება ავშნით დაფარული ადგილებიდან. შემდგომში აქ სახნავი მიწები და საკარმიდამო ნაკვეთები გაჩნდა. საბჭოთა პერიოდში გაშენდა საცხოვრებელი რაიონი.

## ლიტერატურა 
* 

კატეგორია:თბილისის უბნები
ალაფხანა

thumb|თათრის მოედანი და ბაზარი თბილისში. 1870-იანი წწ.
**ალაფხანა**, მარცვლეულითა და ფქვილით მოვაჭრეთა რიგები XVIII-XIX სს. ძველ თბილისში. განლაგებული იყო თათრის მოედნის (ახლანდ. გორგასლის მოედანი) დასავლეთ მხარეზე.

## ლიტერატურა 
* 

კატეგორია:თბილისის ისტორია
ავანანთხევი

**ავანანთხევი** — ხევი ისტორიულ ძველ თბილისში; სოლოლაკის ქედიდან მოემართებოდა და ჰკვეთდა დღევანდელ თავისუფლების მოედანს, მიუყვებოდა ახლანდ. პუშკინის ქუჩის ხაზს და მდ. მტკვართან ჩადიოდა ბარათაშვილის ქუჩის გასწვრივ. 1841-1857 წწ. ხევი გადაიხურა აგურის კამარით, რომლის ნაწილი გამოჩნდა საბჭოთა პერიოდში კოლმეურნეობის მოედანზე (ახლანდ. ორბელიანის მოედანი) მიწისქვეშა გადასასვლელის მშენებლობისას და გამოიყენეს გადასასვლელის არქიტექტურული გაფორმებისათვის.

## ხიდები ავანანთხევზე
ავანაანთხევზე გადასასვლელად სხვადასხვა დროს არსებობდა რამდენიმე ხიდი, მათ შორის, დიღმის კარის ხიდი ვერცხლის ქუჩისა და ორბელიანის მოედნის მიდამოებში, რომელიც ვახუშტი ბატონიშვილის 1735 წლის თბილის რუკაზეცაა აღნიშნული. არსებობს ცნობები, რომ ის 1815 წელს განაახლეს. კიდევ ერთი ხიდის, რომელიც ამავე ხევზე ყოფილა გადებული, რუკაზე აღნიშნულია მეიდნის კარის ხიდით. აქ იგულისხმება თბილისის ზღუდეში როსტომ მეფის დროს გაჭრილი კარი. კარიცა და ხიდიც გარეთუბანში  არსებული მოედნისკენ იყო მიმართული და სახელიც მოედნის მიხედვით ეწოდა. იგი მდებარეობდა ახლანდელი ბარათაშვილისა და ჩახრუხაძის ქუჩების შეერთების ადგილას.

ავანაანთხევზე ვახუშტი ბატონიშვნილს კიდევ ერთი ქვემო კარის ხიდი აქვს აღნიშნული. ის წყაროებში შემორჩენილია წყლის კარის, მუხრანის და გარეთუბნის ხიდის სახელითაც. მისი სიგრძე 10 მეტრი იყო, ხოლო სიგანე - 6 მეტრი. მოგვიანებით მას
მუხრანის ხიდი ეწოდა, რადგან ის მუხრანბატონების საკარმიდამო ტერიტორიაზე მოექცა და მუხრანთუბანს გარეთუბანთან აკავშირებდა

## ლიტერატურა 
**სარალიძე, ა.,* „თბილისის ხიდები“, გვ. 10-11, „ტფილისის ჰამქარი“, თბილისი, 2012
* *კვირკველია, თ.*, ძველთბილისური დასახელებანი, გვ. 7. „საბჭოთა საქართველო“, თბილისი, 1985

კატეგორია:თბილისის ისტორია
დინამო თბილისის სეზონების სია

**საფეხბურთო კლუბ თბილისის დინამოს სეზონების სია**, სადაც ნაჩვენებია კლუბის გამოსვლები და მისი შედეგები ქართულ (უმაღლესი ლიგა, საქართველოს თასი, საქართველოს სუპერთასი) და ევროპულ სარბიელზე (უეფას ჩემპიონთა ლიგა, უეფას თასების მფლობელთა თასი, უეფას თასი, უეფა-ს ევროპის ლიგა, უეფა-ს ინტერტოტოს თასი).

## აღნიშვნები
*ულ - უმაღლესი ლიგა
*თ - სეზონში ჩატარებულ შეხვედრათა რაოდენობა
*მ - სეზონში მოგებულ შეხვედრათა რაოდენობა
*ფ - სეზონში ფრედ ნათამაშევი შეხვედრათა რაოდენობა
*წ - სეზონში წაგებულ შეხვედრათა რაოდენობა
*გტ - სეზონში გატანილ გოლთა რაოდენობა
*გშ - სეზონში გაშვებულ გოლთა რაოდენობა
*ქ - სეზონში დაგროვილ ქულათა რაოდენობა
*ა - სეზონში დააკვებული ადგილი
*გმჯ - რომელიმე ტურნირის გამარჯვებული (უმაღლესი ლიგის გარდა)
*ფნლ - რომელიმე ტურნირის ფინალისტი (უმაღლესი ლიგის გარდა)

სეზონები

კატეგორია:საქართველოს საფეხბურთო კლუბების სეზონები
ალექსანდერდორფი

[ალექსანდერდორფის გერმანული ეკლესია, რომელიც  [1946-1947 წლებში მარჯანიშვილის მოედნის რეკონსტრუქციის დროს საბჭოთა ხელისუფლებამ გერმანელ სამხედრო ტყვეებს დაანგრევინა|მინიატიურა]]
**ალექსანდერდორფი** (, ალექსანდრეს სოფელი) — ვიურტემბერგიდან გადმოსახლებული გერმანელების კოლონია ძველი თბილისის მახლობლად, სოფელ კუკიის მიმდებარე ტერიტორიაზე. დაარსდა 1818 წელს და რუსეთის იმპერატორის ალექსანდრე I-ის პატივსაცემად ალექსანდერდორფი ეწოდა. 1916-1918 წლებში ალექსანდერსდორფს ალექსანდროვსკოე ეწოდებოდა, 1923 წელს კი დასახლებას საბჭოთა ხელისუფლებამ ლიბკნეხტსდორფი დაარქვა.

ალექსანდერდორფი შედგებოდა ბაღებითა და ბოსტნებით გარემოცული სახლების ორი მწკრივისგან, რომელიც სოფლის მთავარ გზას (ახლანდელ დავით აღმაშენებლის გამზირი) გასდევდა. აქაური გერმანელები სოფლის მეურნეობას მისდევდნენ და პროდუქციას თბილისის ბაზრებში ჰყიდნენ. 1820 წელს ალექსანდერდორფში, ახლანდელი მარჯანიშვილის მოედნის ერთ-ერთი საცხოვრებელი სახლის ადგილზე, ლუთერანული ეკლესია „კირხე“ აშენდა; აქედან მოდის მარჯანიშვილის მოედნისა და ქუჩის პირვანდელი სახელწოდება — „კიროჩნაია“. 1946-1947 წლებში მარჯანიშვილის მოედნის რეკონსტრუქციის დროს საბჭოთა ხელისუფლებამ კირხე გერმანელ სამხედრო ტყვეებს დაანგრევინა.   

1824 წელს კუკია და ალექსანდერდორფი ოფიციალურად თბილისს მიაკუთვნეს, თუმცა დასახლება კიდევ დიდხანს ატარებდა სოფლის იერს. 1836 წლისთვის ალექსანდერდორფში 152 გერმანელი ცხოვრობდა. დასახლება განსაკუთრებით გაიზარდა 1880-იან წლებში ვერის ხიდის (ახლანდელი გალაკტიონის ხიდი) გახსნის შემდეგ. ამ მიდამოებზე სწრაფად გავრცელდა ურბანული განაშენიანების წესები, სოფლის მთავარმა გზამ ქუჩის სახე მიიღო და ერთ დროს ვრცელი ბაღები მნიშვნელოვნად შემცირდა.

## ლიტერატურა 
* კვირკველია, თ., ძველთბილისური დასახელებანი, გვ. 10. „საბჭოთა საქართველო“, თბ., 1985
* დიმიტრიჩენკო, ოლესია, ალექსანდერსდორფი - დაკარგული გერმანული სოფელი , ქართულ-გერმანული არქივი, 7 ივლისი 2017

კატეგორია:კავკასიელი გერმანელები
კატეგორია:საქართველოს ისტორიული სოფლები თბილისის ტერიტორიაზე
აბანოთუბანი

thumb|აბანოთუბანი
**აბანოთუბანი**, **აბანოების უბანი** — საქართველოს დედაქალაქ თბილისის ერთ-ერთი უძველესი უბანი, მდ. მტკვრის მარჯვენა სანაპიროზე. სახელწოდება უკავშირდება ძველთაგანვე ცნობილ ბუნებრივად ცხელ მინერალურ წყლებზე გაშენებულ აბანოებს. 

## ისტორია 
ლეგენდა თბილისის ცხელი წყლების აღმოჩენას და მათზე ქალაქის გაშენებას ქართლის მეფე ვახტანგ გორგასალს მიაწერს (V საუკუნე). X საუკუნის არაბი გეოგრაფი, იბნ ჰაუკალი „გზათა და სამეფოთა წიგნში“ აღნიშნავს: „ქალაქში [თბილისში] არის ტიბერიადის აბანოების მსგავსი აბანოები, რომელთა წყალიც უცეცხლოდ დუღს“. ისტორიული ცნობებით, XIII საუკუნის თბილისში მინერალური წყლის 65 აბანო ყოფილა. თბილისის აბანოებზე ცნობებს გვაწვდიან XIII-XIV საუკუნეების ვენეციელი მოგზაური მარკო პოლო, XVIII საუკუნის რუსი ვაჭარი ვასილ გაგარა, ასევე ვახუშტი ბაგრატიონი, რომელიც თბილისში ექვს აბანოს ითვლის. 

XVII–XIX საუკუნეების თბილისში იყო ერეკლეს, ბებუთას, მელიქის, მეითრის (სუმბათოვის), გოგილოს, ორბელიანთა, თბილელის, მირზოევის, ხოჯას, „გრილი“ (შიოევის), „ჭრელი“ და სხვა აბანოები. დღემდე შემორჩენილ აბანოთა უმრავლესობა XVII–XVIII საუკუნეებში ირანული არქიტექტურის გავლენითაა შექმნილი და მერმინდელ სეიდაბადშია თავმოყრილი, ბოტანიკური ბაღის აღმართის დასაწყისში. სწორედ ამიტომ, ამ ადგილს აბანოთუბანი ეწოდა. 

ამ აბანოებს ძველ თბილისში მარტო სამკურნალო დანიშნულება არა ჰქონია; აქ ხშირად მთელი დღით მოდიოდნენ მოქალაქეები, ბანაობდნენ, ისვენებდნენ და ლხინსაც მართავდნენ. აქვე ამოწმებდნენ სადედამთილოები საპატარძლოს სილამაზეს.

## გალერეა 

სურათი:tchreli abano.jpg|ჭრელი აბანო

## ლიტერატურა 
* 

კატეგორია:ძველი თბილისის უბნები
კატეგორია:კრწანისის რაიონი
The Cheerful Insanity of Giles, Giles and Fripp

***The Cheerful Insanity of Giles, Giles and Fripp*** — პროექტ Giles, Giles and Fripp-ის ერთადერთი სტუდიური ალბომი, გამოცემული 1968 წელს. ალბომი იყოფა ორ ნაწილად, The Saga of Rodney Toady და Just George. ალბომის აშშ გამოცემაზე განსხვავებული გამოსახულება იყო გამოტანილი.

რობერტ ფრიპის თქმით, დისკი მხოლო 500 ასლის სახით გაიყიდა.

## სიმღერების სია
**The Saga of Rodney Toady** (რობერტ ფრიპი)

# Northmeadow (პიტერ ჯაილზი) – 2:29
# Newly-weds (პიტერ ჯაილზი) – 2:07
# One in a Million (მაიკლ ჯაილზი) – 2:25
# Call Tomorrow (პიტერ ჯაილზი) – 2:31
# Digging My Lawn (პიტერ ჯაილზი) – 1:50
# Little Children (რობერტ ფრიპი) – 2:48
# The Crukster (მაიკლ ჯაილზი) – 1:35
# Thursday Morning (მაიკლ ჯაილზი) – 2:50

**Just George** (მაიკლ ჯაილზი)

# How Do They Know (მაიკლ ჯაილზი) – 2:14
# Elephant Song (მაიკლ ჯაილზი) – 3:15
# The Sun is Shining (მაიკლ ჯაილზი) – 3:06
# Suite No. 1 (რობერტ ფრიპი) – 5:33
# Erudite Eyes (რობერტ ფრიპი) – 5:05

*** დამატებები 1992 წლის CD გამოცემაში **
:14. She Is Loaded - 3:11
:15. Under the Sky - 4:01
:16. One in a Million (მონოსინგლი) - 2:25
:17. Newly-Weds (მონოსინგლი) - 2:44
:18. Thursday Morning (მონოსინგლი) - 2:57
:19. Thursday Morning (სტერეოსინგლი) - 2:57

## რესურსები ინტერნეტში
* ინფორმაცია საიტზე ETWiki
* მიმოხილვა 

## სქოლიო 
კატეგორია:1968 წლის ალბომები
კატეგორია:რობერტ ფრიპის ალბომები
კატეგორია:Deram Records-ის ალბომები
კატეგორია:მაიკლ ჯაილზის ალბომები
Evening Star (ალბომი)

***Evening Star*** — პროექტის Fripp & Eno მიერ 1975 წელს გამოცემული მეორე ალბომი. მის ყდა ეკუთვნის მხატვარ პეტერ შმიდტს.

ალბომის პირველი სამი კომპოზიცია არის აგებული გიტარების ტექსტურებზე. შემდეგი კომპოზიციები უფრო მონოტონურ განწყობას ატარებენ.

## სიმღერების სია 
### მხარე 1 
# Wind on Water – 5:30
# Evening Star – 7:48
# Evensong – 2:53
# Wind on Wind (ბრაიან ინო) – 2:56
### მხარე 2 
# An Index of Metals – 28:36

## სქოლიო 
კატეგორია:1975 წლის ალბომები
კატეგორია:რობერტ ფრიპის ალბომები
კატეგორია:ბრაიან ინოს ალბომები
კატეგორია:E.G. Records-ის ალბომები
კატეგორია:ალბომები ბრაიან ინოს პროდიუსერობით
ფრენბურთის საერთაშორისო ფედერაცია

thumb|ფრენბურთის ფედერაციის ლოგო

მეორე მსოფლიო ომის შემდეგ, 1947 წლის 18 - 20 აპრილს პარიზში გაიმართა ფრენბურთის საერთაშორისო ფედერაციის (Federation Internationale de Volleyball - FIVB) დამფუძნებელი კონგრესი. დამფუნებელი ქვეყნები იყვნენ: ბრაზილია, უნგრეთი, ეგვიპტე, იტალია, ნიდერლანდები, პოლონეთი, პორტუგალია, რუმინეთი, აშშ, ურუგვაი, საფრანგეთი, ჩეხოსლოვაკია და იუგოსლავია.

ფედერაციის შტაბ-ბინა მდებარეობს ლოზანაში.

სამუაშო ენებია: ფრანგული, რუსული, ინგლისური და ესპანური.

ამჟამინდელი პრეზიდენტია ვეი ცზიჩუნი (ჩინეთი).

ფედერაციის უმაღლესო ორგანოა მსოფლიო კონგრესი, რომელიც იკრიბება ორ წელიწადში ერთხელ. კონგრესი ოთხი წლის ვადით ირჩევს პრეზიდენტს და ადმინისტრაციულ საბჭოს, რომელიც კონგრესებს შორის უძღვება ფედერაციის მუშაობას. ადმინისტრაციულ საბჭოსთან ერთად მუშაობენ კომისიები (იურიდიული, ფინანსური, პრესის, წესების, საარბიტრაჟო, ტექნიკური, სამედიცინო, განვითარების, სატელევიზიო და მასობრივი საშუალებების) და კომიტეტები (საინვენსტიციო და დისციპლინარული). გარდა ამისა შექმნილია 4 სპეციალური საბჭო - სპორტული შეჯიბრებების, პლაჟის ფრენბურთის, მსოფლიო ლიგის და მსოფლიოს დიდი პრიზის.

1961 წლის მარსელის კონგრესმა მიიღო გადაწყვეტილება შექმნილიყო ხუთი რეგიონული კომისია, რომლებიც თავად მიხედავდა ფრენბურთის განვითრებას თავიანთ კონტინენტებზე. შეიქმნა ევროპის, აზიის (ოკეანეთთან ერთად), აფრიკის, ჩრდილოეთ ამერიკის და სამხრეთ ამერიკის ფრენბურთის კომისიები. 1972 წლის კონგრესზე კი მიღებულ იქნა გადაწყვეტილება ეს კომისიები გადაკეთებულიყო კონტინენტალურ ფედერაციებად.

დღეისათვის ფედერაციის წევრია 222 ქვეყანა.

ფედერაციის უმთავრესი ტურნირებია:
* მსოფლიოს ჩემპიონატები ვაჟთა და ქალთა შორის.
* მსოფლიოს თასი ფრენბურთში ვაჟთა და ქალთა შორის
* მსოფლიოს ლიგა ფრენბურთში ვაჟთა შორის
* ჩემპიონთა თასი ფრენბურთში ვაჟთა და ქალთა შორის
* მსოფლიოს დიდი პრიზი ფრენბურთში ქალთა შორის
* მსოფლიოს ჩემპიონატები სხვადასხვა ასაკის ჭაბუკთა და გოგონათა შორის.

პლაჟის ფრენბურთის საბჭო ატარებს
*მსოფლიოს ჩემპიონატები პლაჟის ფრენბურთში ვაჟთა და ქალთა შორის
*მსოფლიოს სერიალი პლაჟის ფრენბურთში ვაჟთა და ქალთა შორის

## კონტინენტალური ფედერაციები და მისი წევრი ქვეყნები 
|---
|}

## ლიტერატურა 
*სპორტის ენციკლოპედია. თბილისი. 2006
*Волеибол. Справочник. Москва. изд. ,,ФиС’’ 1982
*МОК и международные спортивные обьединения. Москва. изд. ,,ФиС’’ 1979
*Волейбол: Энциклопедия. Сост. В. Л. Свиридов, О. С. Чехов — Томск: «Компания Янсон», 2001.

## რესურსები ინტერნეტში 
*ფრენბურთის საერთაშორისო ფედერაციის ოფიციალური საიტი (FIVB)

კატეგორია:საერთაშორისო სპორტული ორგანიზაციები
კატეგორია:ფრენბურთი
კატეგორია:ორგანიზაციები ანბანის მიხედვით
დნიპრო

**დნიპრო**, *დნეპრი* (; 1926-2016 წლებში — **დნიპროპეტროვსკი** ) — უკრაინის მესამე უდიდესი ქალაქი 1,1 მილიონი მოსახლეობით (2011). იგი არის დნიპროპეტროვსკის ოლქის დედაქალაქი. ქალაქი მდებარეობს უკრაინის დედაქალაქ კიევის სამხრეთ-აღმოსავლეთ ნაწილში, მდინარე დნეპრზე.

## კლიმატი 

## რესურსები ინტერნეტში
*  
*  
* stroitel.dp.ua  — Construction site of Dnipro
*  

## სქოლიო 
კატეგორია:დნიპროპეტროვსკის ოლქის ქალაქები
კატეგორია:უკრაინის ადმინისტრაციული ცენტრები
ზაპორიჟია

**ზაპორიჟია**, *ზაპოროჟიე* () — ქალაქი სამხრეთ უკრაინაში. ზაპორიჟიის ოლქის ადმინისტრაციული ცენტრი. იგი მდებარეობს დაახლოებით 70 კილომეტრში დნიპროდან.

## რესურსები ინტერნეტში
*Official portal of Zaporizhzhia City  
*One of the portals of Zaporizhzhia City
*Another one of the portals of Zaporizhzhia City

## სქოლიო 
კატეგორია:ზაპორიჟიის ოლქის ქალაქები
კატეგორია:უკრაინის ადმინისტრაციული ცენტრები
კატეგორია:ზაპორიჟია